**Saimaa Senior Scramble Tourin säännöt 2025**

**Säännöt on päivitetty järjestelytoimikunnan kevätkokouksessa 22.4.2025. Muutokset/lisäykset punaisella.**

**Pelimuoto**  Pariscramble/pistebogey.

**Lähtötapa** Pääsääntöisesti pelataan aina yhteislähtökilpailuna. 9-reikäisillä kentillä järjestetään aamupäivä- ja iltapäivälähdöt. Mikäli osanottajia on enemmän kuin 72 paria, pelataan väliaikalähtönä.

Mikäli kilpailu muuttuu yhteislähdöstä väliaikalähdöksi,

on muutoksesta ilmoitettava seuroille viisi (5) vuorokautta ennen kilpailupäivää. Ilmoitus sähköpostitse seurojen yhteyshenkilöille sekä järjestävän seuran nettisivuilla.

**Osakilpailujen määrä** Kuusi (6) tai seitsemän (7) osakilpailua kilpailukauden

aikana erikseen ilmoitetuilla kentillä.

**Kilpailukutsu** Lähetettävä seuroille viimeistään kaksi viikkoa ennen kilpailupäivää. Käytettävä jaettuja kutsupohjia.

**Pelaajakiintiöt** Järjestävä seura 15 paria, muut seurat 5 paria. Varalla olevat parit laitetaan puoltojärjestykseen ilmoittavan seuran toimesta. Johtoryhmän jäsenet (puheenjohtaja, kilpailuvastaava ja sihteeri) saavat kilpailuparinsa kanssa pelioikeuden seurakiintiön ulkopuolelta. **Mahdollisen monen ilmoitetun parin on päästävä mukaan kilpailuun.**

Lopullisen kilpailijamäärän määrittää järjestävä seura yhdessä SSS-Tourin järjestelytoimikunnan kanssa ottaen huomioon kentän kapasiteetin ja päivän valoisan ajan.

**Ilmoittautuminen** Oltava perillä viimeistään peliviikkoa edeltävänä torstaina klo 12.00 mennessä.

Keskitetysti seuroittain sähköisessä muodossa. Käytettävä virallista ilmoittautumislomaketta. Varapaikoille sijoitettavat parit seura itse sijoittaa lomakkeeseen puoltojärjestykseen.

**Seuran SSS -Tour vastuuhenkilö**

Jokainen seura nimeää vuosittain SSS -Tourille vastuuhenkilönsä. Hän vastaa, että seuran ilmoittautuminen lähtee ajallaan kilpailujen järjestäjille. Vastuulla on myös, että ilmoittautumislomake on huolellisesti täytetty. Erityisesti, että 70+ miehet on rastitettu oikein listaan.

Nimetyt vastuuhenkilöt (nimi, GSM ja e-mail) tulee ilmoittaa SSS-Tourin sihteerille joka kevät 20. huhtikuuta mennessä. Sihteeri kokoaa listan ja jakaa sen ”seurajakelulla”.

**Osallistujat** Osallistumisoikeus on SSS-Tourin jäsenseurojen seniorijäsenillä. Senioreiksi hyväksytään ko. vuonna 50 vuotta täyttävä/täyttänyt tai sitä vanhempi nainen/mies.

**Lähtölistat** Lähtölistan on oltava valmiina järjestävän seuran kotisivuilla kilpailua edeltävänä tiistaina klo 12.00 mennessä.

**Poisjäännit** Lähtölistan julkaisemisen jälkeen järjestäjällä on oikeus laskuttaa kilpailumaksu poisjääneeltä parilta, ellei tällä ole esittää perusteltua dokumenttia poisjäännistä.

**Auton käyttö**Autot on pelaajien itse varattava ennakkoon suoraan järjestävän seuran caddiemasterilta!

Oikeus käyttää autoa on joko lääkärintodistuksella tai täyttäessään ko. vuonna 75 vuotta tai enemmän.

**Etäisyysmittari** Vain etäisyyttä mittaavan laitteen käyttö on sallittu.

**Kilpailumaksu** 50.00€ / vieraspelaaja. Maksu sisältää keittolounaan/vast.

**Slope** Joukkueen pelitasoitus (slope) on 25% yhteenlasketusta slopesta, ei kuitenkaan suurempi kuin joukkueen alemmalla tasoituksella pelaavan slope.

**Tasoitusrajat** Naiset kilpailutasoitus 0,0 - 36,0

Miehet kilpailutasoitus 0,0 - 36,0

**Tasatilanne** Tasatilanteessa paremmuuden ratkaisee ensin joukkueen

slope ja sen jälkeen joukkueen yhteenlaskettu tarkka hcp.

**Pelattavat teet** Miehet 50-69 keltainen

Miehet 70+ punainen (aina),

Naiset punainen (aina)

**OSAKILPAILU**

**Palkinnot**  Osakilpailun kokonaispalkintosumma on 900 €:

Voittajapari 80,00€ + 80,00€

2. 70,00€ + 70,00€

3. 60,00€ + 60,00€

4. 50,00€ + 50,00€

5. 40,00€ + 40,00€

6. 30,00€ + 30,00€ 7. 20,00€ + 20,00€

Scratch-palkinto 50,00€ + 50,00€

Paras nais-/sekapari 50,00€ + 50,00€

Palkintosijoille yltävä pari palkitaan vain kertaalleen osakilpailussa.

Scratchpalkinnosta kilpailevat vain parit, joissa kumpikin pelaaja pelaa keltaiselta tiiltä.

Mikäli kolmen parhaan palkitun joukossa on scratch-palkittava pari, sekapari tai naispari, saavat he sijoituksensa mukaisen pb-palkinnon (arvokkaampi palkinto) ja ko. kategorian palkinto menee seuraavalle parille.

Palkinnot on oltava jonkin valtakunnallisen kauppaketjun lahjakortteja.

Vain WHS-tasoituksen omaavat ovat palkitsemiskelpoisia.

Järjestävä seura voi harkintansa mukaan hankkia arvontapalkintoja arvottavaksi paikallaolijoiden kesken. Tämä koskee erityisesti yhteislähtökilpailuja.

**Pistelasku**

Kilpailijan tulos on kustakin kisasta saavutetut pb-pisteet.

.

Kartanogolf päivittää tulokset kunkin osakilpailun jälkeen, **viimeistään viikon kuluttua**, SSS-Tourin nettisivulle (KGOLF:n nettisivuilla).

**Slope tarkistus**

Mikäli edellisen kauden tilastossa jollakin parilla ilmenee tulostaso, joka merkittävästi poikkeaa saman slope-tason parien tulostasosta (scr ja pb), niin SSS-Tourin järjestelytoimikunta tutkii asian ja tarvittaessa määrittää ko. parille SSS-Tourilla käytettävän slopen seuraavalle kaudelle. Päätökset tehdään järjestelytoimikunnan kokouksissa ja ne perustuvat golfin Tasoitusmääräysten sääntöpykälään 7.2 ”Kilpailusta vastaava toimikunta”.

**KOKONAISKILPAILU**

**Parien välinen kokonaiskilpailu**

Kokonaiskilpailun paremmuus ratkaistaan osakilpailuissa

saavutettujen pb-pisteiden pohjalta. Kilpailuparin kokonaispisteisiin lasketaan **kolme (3) parasta** osakilpailua (=pb-tulosta).

**Palkintojakauma** Palkintosumma 1300€ (100€/seura, joka laskutetaan Kartanogolfin toimesta)

1. 100€ + 100€

2. 80€ + 80€

3. 60€ + 60€

4. 50€ + 50€

5. 40€ + 40€

6-10. 30€ + 30€

Nais-/Sekapari 50€ + 50€

Tsemppipari 50€ + 50€

(yhteensä 1160€)

Tasatuloksessa viimeisessä kilpailussa käytetty alempi slope voittaa. Mikäli slope on sama, suoritetaan arvonta.

Palkintosijoille yltävä pari palkitaan vain kertaalleen.

Arvontapalkinnot: kahdelle (2) parille yhteensä 140 euron arvosta tusina hyvälaatuisia golfpalloja (yhteensä 4 tusinaa). Arvotaan joko viimeisen osakilpailun tai gaalakilpailun (mikäli järjestetään) läsnäolijoiden kesken.

**SEURAKILPAILU**

Seurojen väliseen kokonaiskilpailun tulokseen lasketaan seuran **kolmen (3) parhaan** joukkueen kokonaistulos.

**Tasatuloksen ratkaisu**

Seurakilpailun voittajien päätyessä tasatulokseen verrataan yksittäisiä pb-tuloksia, kunnes saadaan ratkaisu. Voiton vie suurimman yksittäisen pb-tuloksen omaava seura.

**Kiertopalkinnot** Kiertopalkintoja on 2 kappaletta.

Kiertopalkinnot luovutetaan kokonaiskilpailun voittajaparille ja parhaalle seuralle vuodeksi haltuun. Kaiverruksesta huolehtii voittanut pari/seura.

**Scramblesäännöt** Joukkue voi valita kullakin reiällä avauslyöntijärjestyksen. Myös punaiselta pelaava voi avata ensin, mutta se ei saa hidastaa ryhmän peliä. Avausten jälkeen valitaan pelattava pallo, jonka paikka merkitään. Valitun pallon lyönyt jatkaa ensin ja joukkueen toinen jäsen asettaapallon max. mailan mitan päähän, ei kuitenkaan lähemmäksi lippua. Raffissa pallo aina dropataan enintään mailan mitan päähän. Pallon paikkaa ei saa parantaa (esim. raffista väylälle tai esteestä pois). Greenillä, bunkkerissa ja vesiesteessä toisena lyövän pelaajan pallo asetetaan alkuperäistä palloa vastaavaan tilaan. Greenillä voidaan pelin nopeuttamiseksi pelata reiän lähellä oleva merkitty pallo reikään välittömästi, jonka jälkeen toinen pelaaja saa pelata omaa palloaan.

Pelikumppani saa katsoa pelilinjalta kumppanin sekä puttilinjoja että pelaajan lyödessä palloa normilyönnissä.

**Molemmilta pelaajilta on otettava mukaan vähintään 6 avausta**. Avaukset merkitään pahviseen tuloskorttiin. Mikäli näin ei ole toimittu, on tuloksena HYLKÄYS.

Muilta osin noudatetaan golfin voimassa olevia sääntöjä.